Oslo byleksikon

Oslo byleksikon er et byleksikon som dekker Oslo og den nærmeste omegnen. I 2020 kom leksikonet i nettutgave: oslobyleksikon.no, med tilhørende bykart: oslobykart.no, utgitt av Oslo Byes Vel. Målsettingen fra første utgave har vært at «Boka skal inneholde det en osloboer bør vite om den byen og den omegnen han jamlig ferdes i».


== Fem papirutgaver fra 1938 til 2010 ==
Leksikonet kom ut første gang i 1938 og hadde geograf Aksel Arstal som redaktør. Opplysninger ble samlet inn ved befaringer, fra kart, litteratur og meddelelser fra mange personer. Leksikonet ble utgitt av Johan Grundt Tanum forlag og arbeidet støttet av Oslo Byes Vel, byarkitekt Harald Aars, reguleringssjef Harald Hals, sjefbibliotekar Arne Arnesen ved Deichman Bibliotek m.fl. Formatet ble valgt for at leksikonet skulle få plass i jakkelommen.Annen utgave kom i 1966 med Carl Just som redaktør. OBOS, Byplankontoret og kommunens statistiske kontor ble takket for viktige bidrag ved denne utgivelsen. 
Tredje utgave kom i 1987 i samarbeid mellom Oslo Byes Vel og Kunnskapsforlaget, med Reidar Hanssen som redaktør og 4700 artikler.Fjerdeutgaven utgitt i 2000 inneholder 5600 artikler og hadde Knut Are Tvedt som redaktør. Leksikonet inneholder alle Oslos gater, veier, plasser, mange parker, torg, broer og kaier, samt alle byens skoler, kirker, kirkegårder, museer, sykehus, teatre og kinoer. Fjerdeutgaven hadde i november 2007 vært utsolgt siden starten av 2005 med et førsteopplag på 13 000 eksemplarer, før et nytt opplag kom.Femte utgave kom ut i september 2010. Denne nye, utvidede utgaven inneholder over 6000 artikler og «beskriver en by i støpeskjeen. Fjordbyen, Bjørvika-utbyggingen, nye anlegg på Bislett og Holmenkollen, Pilestredet park, Ringnes Park og Nydalen, museer og sykehus som flytter og bytter navn, en økende befolkning, et religiøst mangfold og en flerkulturell by».
Også denne utgaven ble utgitt på Kunnskapsforlaget. 
Bibliografiske opplysninger og lenke til de fem papirutgavene på Nasjonalbibliotekets nettpublisering:

hovedredaktør Knut Are Tvedt ; utgitt i samarbeid med Oslo Byes Vel og Oslo Bymuseum, 693 sider, utgitt 2010 av Kunnskapsforlaget, ISBN 978-82-573-1760-7hovedredaktør: Knut Are Tvedt ; billedredaktør: Øyvind Reisegg ; utgitt i samarbeid med Oslo Byes Vel, red. (2000). Oslo byleksikon (4 utg.). Oslo: Kunnskapsforlaget. ISBN 82-573-0815-3. CS1-vedlikehold: Flere navn: redaktørliste (link)hovedredaktør: Reidar Hanssen ; utgitt i samarbeid med Oslo Byes Vel, red. (1987). Oslo byleksikon (3 utg.). Oslo: Kunnskapsforlaget. ISBN 82-573-0228-7. Aksel Arstal og Carl Just, red. (1966). Oslo byleksikon (2 utg.). Oslo: Aschehoug. Aksel Arstal, red. (1938). Oslo byleksikon : stedleksikon over Oslo og nærmeste omegn (1 utg.). Oslo: Johan Grundt Tanum. 


== Nettleksikon ==
Oslobyleksikon.no er den sjette utgaven av Oslo Byleksikon og formidles digitalt. Nettstedet med tekstinnhold eies og driftes av Selskabet for Oslo Byes Vel. Det digitale oppslagsverket ble offisielt lansert 6. februar 2020 og er realisert ved økonomisk støtte fra OBOS, Fritt Ord, Bergesenstiftelsen og Oslo kommune. Gjenbruk av tekst skal krediteres oslobyleksikon.no.


== Referanser ==


== Litteratur ==
Astrid Ledang des Rosiers: «Ny tid for Oslo Byleksikon». I: St. Hallvard 1/2020, side 36–43.


== Eksterne lenker ==
Digital versjon av 4. utgave (Bokhylla.no)
Kunnskapsforlaget – Oslo byleksikon
Artemisia AS – Bokanmeldelse av Oslo byleksikon (Geir Tandberg Steigan)
Oslo Byleksikon på nett